Ο Χιλάλ Σουντανί, που τραυματίστηκε στο 15ο λεπτό του αγώνα με τον Ατρόμητο, υπέστη ρήξη πρόσθιου χιαστού και χάνει το υπόλοιπο της σεζόν. Υποβάλλεται σε επέμβαση τις επόμενες ημέρες ο Αλγερινός, σε έξι μήνες εκτιμάται η επιστροφή του.

Ο Χιλάλ Σουντανί τραυματίστηκε στο 15' του εκτός έδρας νικηφόρου (0-1) αγώνα του Ολυμπιακού με τον Ατρόμητο και στο 18' έγινε αλλαγή (τον αντικατέστησε ο Φορτούνης). Ο Αλγερινός χτύπησε σε μονομαχία με Κλαρκ Ενσικουλού και κατευθείαν έπιασε το γόνατό του. ADVERTISING

Μετά το ματς διεκομίσθη στο νοσοκομείο και υποβλήθηκε σε εξετάσεις, οι οποίες έδειξαν ότι έχει υποστεί ρήξη πρόσθιου χιαστού με αποτέλεσμα να χάσει το εναπομείναν κομμάτι της σεζόν, την προετοιμασία για την επόμενη. όπως και τα πρώτα ματς. Η επιστροφή του εκτιμάται σε έξι μήνες. Ο 32χρονος είχε μπει εξαιρετικά στο παιχνίδι του Περιστερίου και μάλιστα μέχρι να τραυματιστεί ήταν ο πιο δραστήριος παίκτης του Ολυμπιακού.

Ο τραυματισμός του Σουντανί

Πριν από μερικές μέρες ο Πέδρο Μαρτίνς τον είχε συμπεριλάβει στην ευρωπαϊκή λίστα για τους αγώνες με την Άρσεναλ στο πλαίσιο των 32 του Europa League, επιβραβεύοντάς τον για τις πολύ καλές εμφανίσεις με τους "ερυθρόλευκους". Σε ένα διάστημα που ο Αφρικανός ήταν φορμαρισμένος, αναγκάζεται λοιπόν να μείνει εκτός δράσης.

ADVERTISING

Σοβαρό πλήγμα για τον Ολυμπιακό και πολύ άσχημα μαντάτα και για τον ίδιο σε ένα κομβικό σημείο της σεζόν, που μπαίνει στην τελική ευθεία με κρίσιμα παιχνίδια σε Ελλάδα και Ευρώπη. Υπενθυμίζεται ότι το πρωί της Δευτέρας με ανάρτησή του στο Twitter ο Αφρικανός είχε προϊδεάσει για τα κακά μαντάτα.

"Δυστυχώς άσχημα νέα για τον τραυματισμό μου, θα επιστρέψω ακόμη πιο δυνατός. Σας ευχαριστώ όλους για τα μηνύματά σας", ήταν το περιεχόμενο της ανάρτησής του.

Ο Ολυμπιακός ευχήθηκε από τους επίσημους λογαριασμούς της ομάδας ταχεία επάνοδο στον Χιλάλ Σουντανί: "Χιλάλ περαστικά, σε περιμένουμε γρήγορα και πάλι κοντά μας! / @Hillal_Soudani get well soon, we are waiting for you to return strong!", ήταν το περιεχόμενο της ερυθρόλευκης ανάρτησης.

ΔΙΑΒΑΣΤΕ ΑΚΟΜΑ: